### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. februar 2023 ikke kunne tiltræde Magistratens indstilling i overensstemmelse med erklæring fra Teknisk Udvalg af 8. februar 2023. Byrådet kunne tiltræde ændringsforslaget fra det Konservative Folkepartis byrådsgruppe, om at:

1. afvisningen af lokalplan 1167 ikke betyder en principiel kursjustering væk fra kommuneplan 2017.

2. byrådet beder Magistratsafdelingen for Teknik og Miljø og Borgmesterens Afdeling om at vende tilbage til byrådet med en indstilling, der præciserer byrådets ambitioner omkring grundvandsbeskyttelse i byzone og boligomdannelsesområder.

Ændringsforslaget fra Erna Koch og Jean Iversen blev afvist. Erna Koch og Jean Iversen henholdt sig til ændringsforslaget.

Sagen blev behandlet sammen med sag 10.

###

Natasha Møller - Byggemodning - [adresse], [adresse]

Anlægsbevilling til realisering af byggemodning samt byggepladsdrift frem til overdragelse af arealer til grundejerforening.

.

### Resume

I sammenhæng med lokalplan 1167, ønskes igangsættelse af byggemodningsaktiviteter, med henblik på realisering af lokalplansområdet.

Der er i lokalplanen fastsat bestemmelser om, at grunde skal have en størrelse på minimum 500 m². Lokalplanen omfatter en udstykningsplan, hvilket muliggør, at 19 grunde kan udstykkes til salg til private grundejere.

Der søges anlægsbevilling på 19,2 mio. kr. i udgifter og 35,7 mio. kr. i indtægter.

Kostprisen (udgifter inkl. arealpris) er i forhold til de salgbare arealer beregnet til 1.370 kr./m². Den forventede gennemsnittelige salgspris på ca. 2.800 kr./m² er højere end kostprisen. Der kan således forventes et overskud på ca. 6,1 mio. kr. som tilfalder indtægtskrav hos Grundsalg.

Byggemodningen forventes udført i foråret 2023, således at grundene kan udbydes til salg i efteråret 2023.

### Beslutningspunkter

Det indstilles:

At 1) Byrådet godkender igangsætning af projektering af de i indstillingen nævnte anlægsarbejder til realisering af lokalplan 1167.

At 2) Byrådet giver en projekterings- og anlægsbevilling på i alt 19,2 mio. kr. til udførelse af de nævnte anlægsarbejder og omkostninger til byggemodning, samt indtægtsbevilling ved salg af byggegrunde på i alt 35,7 mio. kr., inklusiv refusion fra [adresse] på i alt 4,3 mio. kr.

At 3) Villaparcellerne udbydes til salg på kommunens almindelige salgsvilkår for højeste bud over mindsteprisen, som fastsættes som angivet i afsnit 7.

At 4) Teknik og Miljø bemyndiges til at godkende køberne af villaparcellerne.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 09-01-2023

Paulina Mathiasen:

Fremsendes til [adresse] med bemærkning, at Magistraten i mødet den 9. januar 2023 anbefaler, at byrådet tiltræder Magistratsafdelingen for Teknik og Miljøs indstilling af 5. december 2022.

Borgmester Jano Thygesen, rådmand Karsten Eriksen, Bettina Dahl, Jonathan Lind og Jens Steffensen tog forbehold.

Udvalg: [adresse]

Dato: 18-01-2023

Paulina Mathiasen:

Fremsendes til Teknisk Udvalg til behandling i henhold til beslutning i byrådets møde den 18. januar 2023.

Sagen blev behandlet sammen med sag 16.

Udvalg: Teknisk Udvalg

Dato: 08-02-2023

Paulina Mathiasen: 3

Alexander Johansen, Karlo Laursen og Robert Henriksen kunne ikke tiltræde indstillingen.

August Gregersen kunne ikke tiltræde indstillingen med bemærkning om, at Venstre kan konstatere, at Aarhus Vand ikke har levet op til sin forpligtigelse, da de ad flere omgange har forsømt at tilkendegive deres holdning til lokalplan 1167. Først nu i forbindelse med udvalgsbehandlingen har Aarhus Vand tilkendegivet, at de ikke kan anbefale lokalplan 1167, selvom lokalplanen har være til høring hos Aarhus Vand ad flere omgange. Det er meget alvorligt og dybt kritisabelt, at der ikke er mere styr på processerne omkring høringssvar fra [adresse] til [adresse]. I den konkrete sag har [adresse] brugt ca. 4 år på sagen. Venstre skal bede [adresse] bestyrelse om at tage sagen op på førstkommende bestyrelsesmøde. Vi har som byråd og som kommune behov for at blive forsikret om, at der fremadrettet er en klar og præcis procedure for hørringsvar fra [adresse].

Erna Koch kunne ikke tiltræde indstillingen med bemærkning om, at Enhedslisten ønsker lokalplan 291 bevaret med det rekreative område indrettet som grundvandspark. Enhedslisten ønsker fast rubrik med bemærkninger fra Afdelingen for Jord og Grundvand og fra [adresse] indført som standard i alle lokalplansforslag.

Jean Iversen kunne ikke tiltræde indstillingen med bemærkning om, at rådmanden opfordres til at fremlægge en plan for, hvordan området kan udnyttes som et grønt område.

Heidi Gregersen var forhindret i at deltage i udvalgets behandling af sagen.